Komission asetus (EY) N:o 491/2001, annettu 12 päivänä maaliskuuta 2001, siirtymäkauden toimenpiteistä kunnes viinin yhteisestä markkinajärjestelystä annetun asetuksen (EY) N:o 1493/1999 mukaiset lopulliset toimenpiteet otetaan käyttöön annetun asetuksen (EY) N:o 1608/2000 muuttamisesta



Virallinen lehti nro L 071 , 13/03/2001 s. 0003 - 0004



Komission asetus (EY) N:o 491/2001, annettu 12 päivänä maaliskuuta 2001, siirtymäkauden toimenpiteistä kunnes viinin yhteisestä markkinajärjestelystä annetun asetuksen (EY) N:o 1493/1999 mukaiset lopulliset toimenpiteet otetaan käyttöön annetun asetuksen (EY) N:o 1608/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1) sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 80 artiklan, sekä katsoo seuraavaa: (1) Komission asetuksessa (EY) N:o 1608/2000(3), sellaisena kuin se on viimeksi muutettuna asetuksella (EY) N:o 2631/2000(4), säädetään tiettyjen asetuksen (EY) N:o 1493/1999 81 artiklalla kumottujen neuvoston säännösten soveltamisen jatkamisesta 31 päivään tammikuuta 2001 asti, kunnes mainitun asetuksen täytäntöönpanotoimenpiteet viimeistellään ja toteutetaan. Siinä säädetään erityisesti, että sellaisilla enologisilla käytännöillä, joista ei ole säädetty asetuksessa (ETY) N:o 337/79(5), sellaisena kuin se on viimeksi muutettuna asetuksella (EY) N:o 2839/98(6), mahdollisesti käsiteltyjen tiettyjen tuontiviinien tarjoamisen ja toimittamisen sallimisesta nautittavaksi 28 päivänä kesäkuuta 1984 annetun neuvoston asetuksen (ETY) N:o 1873/84 1 ja 3 artikla sekä liite ovat voimassa korkeintaan 31 päivään tammikuuta 2001. Asetuksessa (ETY) N:o 1873/84 säädetään kuitenkin, että kyseisiä säännöksiä voidaan soveltaa korkeintaan 31 päivään joulukuuta 2003. Asetuksen (EY) N:o 1493/1999 45 artiklan 2 kohdan mukaisesti komissio on tehnyt neuvostolle asetusehdotuksen muilla kuin asetuksessa (EY) N:o 1493/1999 säädetyillä viininvalmistusmenetelmillä mahdollisesti käsiteltyjen tiettyjen tuontiviinien sellaisenaan nautittavaksi tarjoamisen ja toimittamisen sallimisesta. Ehdotuksessa säädetään vastaavien säännösten soveltamisesta asetuksessa (ETY) N:o 1873/84 säädettyjä edellytyksiä vastaavin edellytyksin korkeintaan 31 päivään joulukuuta 2003. Neuvosto ei kuitenkaan todennäköisesti ennätä hyväksyä kyseistä ehdotusta ennen 31 päivää tammikuuta 2001. Jotta neuvosto voisi hyväksyä kyseisen ehdotuksen siten, että niiden tuotteiden, joita koskevat asetuksen (ETY) N:o 1873/84 1 ja 3 artiklan sekä liitteen säännökset, nykyinen tilanne ei muuttuisi, kyseisten säännösten voimassaolo olisi varmistettava, kunnes neuvoston päätös tehdään, tai korkeintaan 31 päivään joulukuuta 2003. Samasta syystä kyseistä asetusta on voitava soveltaa 1 päivästä helmikuuta 2001. (2) Ylimääräinen siirtymäkausi ei estä viinin yhteisen markkinajärjestelyn uudistuksen olennaisen osan toteuttamista neuvoston säätämänä ajankohtana, koska kyseisissä asetuksissa tarkoitettujen kysymysten tärkeimmät kohdat on jo ratkaistu asetuksessa (EY) N:o 1493/1999 tai tähän mennessä annetuissa soveltamisasetuksissa. (3) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1608/2000 seuraavasti: 1) Lisätään 1 artiklaan seuraava virke:"Ainoastaan liitteessä olevassa C osassa esitettyjä säännöksiä sovelletaan, kunnes neuvosto hyväksyy komission ehdotuksen neuvoston asetukseksi muilla kuin asetuksessa (EY) N:o 1493/1999 säädetyillä viininvalmistusmenetelmillä mahdollisesti käsiteltyjen tiettyjen tuontiviinien sellaisenaan nautittavaksi tarjoamisen ja toimittamisen sallimisesta, tai korkeintaan 31 päivään joulukuuta 2003." 2) Korvataan liite tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä helmikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä maaliskuuta 2001. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EYVL L 328, 23.12.2000, s. 2. (3) EYVL L 185, 25.7.2000, s. 24. (4) EYVL L 302, 1.12.2000, s. 36. (5) EYVL L 176, 3.7.1984, s. 6. (6) EYVL L 354, 30.12.1998, s. 12. LIITE A OSA Luettelo säännöksistä, joiden soveltamista jatketaan 31 päivään tammikuuta 2001: a) asetus (ETY) N:o 2390/89 b) asetuksen (ETY) N:o 2391/89 1 ja 2 artikla c) asetuksen (ETY) N:o 822/87 3, 31 ja 71 artikla B OSA Luettelo säännöksistä, joiden soveltamista jatketaan 31 päivään maaliskuuta 2001: a) asetuksen (ETY) N:o 823/87 15 artiklan 2 ja 7 kohta b) asetus (ETY) N:o 2392/89 c) asetuksen (ETY) N:o 3895/91 2 artikla d) asetuksen (ETY) N:o 2333/92 8, 9 ja 11 artikla e) asetuksen (ETY) N:o 822/87 72 artikla C OSA Luettelo säännöksistä, joiden soveltamista jatketaan korkeintaan 31 päivään joulukuuta 2003: asetuksen (ETY) N:o 1873/84 1 ja 3 artikla sekä liite.